Van Standerd 6 (Graad agt) tot in matriek (1959) het hy in Krugersdorp gewoon en in die Hoërskool Monument skoolgegaan. Hy het sy senior jare daar in die koshuis deurgebring.
In 1960 het De Waal drie jaar medies gestudeer aan die Universiteit van Pretoria, maar nie sy graad behaal nie. Hy het eers as staatsdiensklerk gewerk, daarna as adjunk-redakteur van die destydse polisietydskrif. In 1967 his hy aangestel as ’n kopieskrywer in ’n reklameagentskap in Johannesburg. In 1968 het hy gewerk as ’n radio-omroeper by die Afrikaanse Diens van die SAUK. In 1969 het hy tereggekeer na die reklamewese waar hy die res van sy loopbaan as werknemer deurgebring het.